**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2019-2020 уку елы) 8 нче сыйныф**

**Максималь балл – 46**

1. **Әдәбият теориясенә караган биремнәр (16 балл). Биремнәргә бер сүз һәм сүзтезмә белән җавап бирегез.**
2. Фәлсәфи, дидактик фикер белән сугарылган, кыскалыкны, фикер тыгызлыгын таләп итә торган лирик шигырь. **Кыйтга**
3. Әсәрдә үткәрелгән төп фикер. **Идея**
4. Яшәүнең мәгънәсен эзләүче ялгыз шәхес фаҗигасен үзәккә куйган агым. **Сызлану фәлсәфәсе**
5. Әдәбиятның хис-кичерешләрне белдерүгә корылган төре. **Лирика**
6. Лирик әсәрдә төп герой. **Лирик герой**
7. Әдәби әсәрдә кешенең тышкы кыяфәтен, йөз төзелешен, буй-сынын, сөйләмен тасвирлау. **Портрет**
8. Эпик төрнең хикәядән зуррак булган, вакыйгалар киңрәк планда бирелгән жанры. **Повесть**
9. Әдәби әсәрдә өлешләрнең урнашу тәртибе. **Композиция**
10. **Әдәби әсәргә караган биремнәр (20 балл).**
11. Бу өзек кайсы әсәрдән? **“Тапшырылмаган хатлар”**

*Нинди матур истәлек! Әйе, минем беренче мәхәббәтем дә, кешеләр белән аралаша башлаудан туган беренче шатлыгым да сиңа, синең белән танышу вакытына барып бәйләнә* (2 балл).

2. Бу әсәр кем тарафыннан, кайчан иҗат ителгән? (3 балл). **Гадел Кутуй тарафыннан 1935 нче елда иҗат ителгән.**

3. Бу әсәрнең төп героена бәя бирегез. Аңа нинди сыйфатлар хас? (5 балл). **Төп герой – Галия. Ул чын күңелдән ярата белә, матур гаилә төзергә хыяллана, балаларын, тормышны ярата, үз эшенә бирелгән, тормыш сынаулары аны ныгыта һ.б.**

4. Әсәрдә төп тышкы конфликт кемнәр арасында, ни сәбәпле туа? Ул ничек чишелә? (5 балл). **Әсәрдә төп тышкы конфликт Галия белән Искәндәр арасында туа. Алар мәхәббәткә, гаиләгә карата төрле фикердәге кешеләр булып чыга, гаилә сакланып кала алмый. Конфликт гаиләнең таркалуы белән чишелә.**

5. Әсәрдә автор нинди проблемалар күтәрә? (5 балл). **Әсәрдә сурәтләнгән күпсанлы вакыйгаларда мәхәббәт, гаилә бөтенлеге, гаиләгә мөнәсәбәт, балалар каршындагы җавапсызлык, тормыш авырлыкларына җиңел карау, әхлаксызлык, хезмәткә мөнәсәбәт һ.б. проблемалар күтәрелә.**