**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2019-2020 уку елы) 10 нчы сыйныф**

**Максималь балл – 50**

1. **Әдәбият теориясенә караган биремнәр (20 балл). Биремнәргә бер сүз һәм сүзтезмә белән җавап бирегез.**
2. Әдәби әсәрдә кешенең эчке һәм тышкы бербөтен сурәте. **Образ**
3. Нинди дә булса күренешне яки предметны аңлатучы шартлы сүз яки билге. **Символ**
4. Шигъри әсәрдә үзенең эчке кичерешләрен, хис-тойгыларын нәфислек белән, укучының күңеленә үтеп керерлек итеп бәян итүче образ. **Лирик герой**
5. Әдәбиятта көлүнең бер төре, усал һәм ачы итеп көлүне аңлата. **Сатира**
6. Чынбарлык вакыйгаларын сурәтләү аша аның нигезләрен тәнкыйтьләүгә йөз тоткан әдәби агым. **Тәнкыйди реализм**
7. Билгеле бер идеал яктылыгында тормышны үзгәртеп тасвирлауга нигезләнгән иҗат юнәлеше. **Романтизм**
8. Тормыш-яшәешне яңача, яңа әдәби-эстетик, әхлакый-фәлсәфи кыйммәтләр яссылыгында чагылдыручы, татар әдәбиятында ХХ йөз башында урын алган иҗат юнәлеше. **Модернизм**
9. Әдәби әсәрдә әсәр өлешләренең урнашу тәртибе. **Композиция**
10. Әдәби әсәрдә ике геройның кара-каршы сөйләшүе. **Диалог**
11. Тормыш-көнкүрештәге, аерым кешеләр холкындагы кимчелекле яклардан көлүгә нигезләнгән драма жанры. **Комедия**
12. **Әдәби әсәргә караган биремнәр (20 балл).**
13. Бу өзек кайсы әсәрдән? **“Сөннәтче бабай”**

*Аның яшен белгән кеше юк иде. Яше күпме дип уйлаган кеше дә юк иде... Аның, яше югалган кеби, исеме дә югалган иде...*  (2 балл).

2. Бу әсәр кем тарафыннан, әдәбиятның кайсы чорында иҗат ителгән? (3 балл). **Гаяз Исхакый тарафыннан ХХ йөз башында иҗат ителгән.**

3. Бу әсәрнең төп героена бәя бирегез. Аңа нинди сыйфатлар хас? (5 балл). **Төп герое – Сөннәтче бабай. Ул дини, әхлаклы, традицияләргә тугрылыклы, ата-бабалары рухын саклый, гаиләсен, балаларны ярата, авыл кешеләрен хөрмәт итә, дини традицияләрне җимерүчеләрне кабул итә алмый һ.б.**

4. Әсәрдә геройның эчке каршылыгы ни сәбәпле туа? Ул ничек чишелә? (5 балл). **Аның күңелендә каршылык Гөлйөземнең вафатыннан соң туа, Миңлесафа карчыкка өйләнгәннән соң, өйдәге тәртипнең үзгәрүенә, тормыштагы тәртипләрнең үзгәрүенә бәйле ул тирәнәя. Картның үлеме белән чишелә.**

5. Ни өчен әсәрдә икесе ике төрле холыкка ия ике татар хатыны образы кертелә дип уйлыйсыз? Алар аша автор нинди фикерләр үткәрә? (5 балл). **Автор әсәргә икесе ике төрле холыкка ия, дөньяга, традицияләргә, дини тәртипләргә карашлары да төрле булган Гөлйөзем һәм Миңлесафа образларын кертә. Алар аша әхлаклы, ирен зурлап торган хатын өйгә ямь бирә, ирен, гаиләсен бәхетле итә ала, татар хатыны шундый булырга тиеш дигән фикер үткәрә һ.б.**